CELEX: 62007TN0409
Language: el
Date: 2007-11-16 00:00:00
Title: Υπόθεση T-409/07: Προσφυγή της 16ης Νοεμβρίου 2007 — Cohausz κατά ΓΕΕΑ — Isquierdo Faces (acopat)

12.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/23
            
         Προσφυγή της 16ης Νοεμβρίου 2007 — Cohausz κατά ΓΕΕΑ — Isquierdo Faces (acopat)
   (Υπόθεση T-409/07)
   (2008/C 8/41)
   Γλώσσα διαδικασίας: η αγγλική
   Διάδικοι
   
      Προσφεύγων: Prof. Dr.-Ing. Helge B. Cohausz (Ντίσελντορφ, Γερμανία) (εκπρόσωπος: I. Friedhoff, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: José Izquierdo Faces (Bilbao, Ισπανία)
   Αιτήματα του προσφεύγοντος
   Ο προσφεύγων ζητεί από το Πρωτοδικείο:
   
               —
            
            
               Να ακυρώσει την προσβαλλομένη απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 6ης Σεπτεμβρίου 2007 στην υπόθεση R 289/2006-1·
            
         
               —
            
            
               να καταδικάσει τον παρεμβαίνοντα και/ή το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: Το εικονιστικό σήμα «acopat» για υπηρεσίες των κλάσεων 35 και 42 — κοινοτικό σήμα υπ' αριθ. 1 643 782.
   
      Δικαιούχος του κοινοτικού σήματος: José Izguierdo Faces.
   
      Αιτούσα την ακύρωση κοινοτικού σήματος: Ο προσφεύγων.
   
      Σήμα του οποίου δικαιούχος είναι ο προσφεύγων: Το εθνικό λεκτικό σήμα «COPAT» για προϊόντα και υπηρεσίες των κλάσεων 9, 35, 41 και 42.
   
      Απόφαση του τμήματος ακυρώσεως: Ακύρωση του κοινοτικού σήματος.
   
      Απόφαση του τμήματος προσφυγών: Ακύρωση της αποφάσεως του τμίματος ακυρώσεως και απόρριψη της αιτήσεως ακυρώσεως
   
      Λόγοι ακυρώσεως: Παράβαση του άρθρου 56, παράγραφοι 2 και 3, του κανονισμού 40/94 του Συμβουλίου και των κανόνων 22, παράγραφος 2, και 40, παράγραφος 5, του κανονισμού 2868/95 της Επιτροπής, καθόσον το τμήμα προσφυγών έκρινε εσφαλμένως ότι το εθνικό σήμα δεν είχε χρησιμοποιηθεί στη Γερμανία κατά τη χρονική περίοδο 1996 έως 2001.